
ΕΦΗΜΕΡΙΣ ΤΗΣ ΚΥΒΕΡΝΗΣΕΩΣ 


ΤΗΣ ΕΛΛΗΝΙΚΗΣ ΔΗΜΟΚΡΑΤΙΑΣ 


ΤΕΥΧΟΣ ΔΕΥΤΕΡΟ Αρ. Φύλλου 80 

25 Ιανουάριου 2016 


ΑΠΟΦΑΣΕΙ Σ 

Αριθμ. απόφ. 24/259/15-1-2016 

Έγκριση υπερωριακής εργασίας των υπαλλήλων του 
Εθνικού Οργανισμού Παροχής Υπηρεσιών Υγείας 
(Ε.Ο.Π.Υ.Υ.), για το έτος 2016. 

ΤΟ Δ.Σ. ΤΟΥ ΕΘΝΙΚΟΥ ΟΡΓΑΝΙΣΜΟΥ 
ΠΑΡΟΧΗΣ ΥΠΗΡΕΣΙΩΝ ΥΓΕΙΑΣ 

Έχοντας υπόψη: 

1) Τις διατάξεις του Ν. 3918/2011 (ΦΕΚ 31/τ.Α'/2-3-2011) 
«Διαρθρωτικές αλλαγές στο σύστημα υγείας και άλλες 
διατάξεις» όπως συμπληρώθηκαν, τροποποιήθηκαν και 
ισχύουν. 

2) Τις διατάξεις του Ν. 4238/2014 (ΦΕΚ 38/τ.Α'/17-2-2014) 
«Πρωτοβάθμιο Εθνικό Δίκτυο Υγείας (Π.Ε.Δ.Υ.), αλλαγή 
σκοπού Ε.Ο.Π.Υ.Υ. και λοιπές διατάξεις». 

3) Την υπ’ αριθμ. Α2β/Γ.Π.36616/11-12-2015 κοινή απόφα¬ 
ση του Υπουργού και του Αναπληρωτή Υπουργού Υγείας 
(ΦΕΚ 911/τ.ΥΟΔΔ/14-12-2015) «Διορισμός Προέδρου του 
Ε.Ο.Π.Υ.Υ.». 

4) Τις διατάξεις του άρθρου 20, του Ν. 4354/2015 (176/ 
Α') «Διαχείριση των μη εξυπηρετούμενων δανείων, μι- 
σθολογικές ρυθμίσεις και άλλες επείγουσες διατάξεις 
εφαρμογής της συμφωνίας δημοσιονομικών στόχων και 
διαρθρωτικών μεταρρυθμίσεων». 

5) Την υπ’ αριθμ. Β2β/Γ.Π.99684/31-12-2015 απόφαση 
«Εγκριση του Προϋπολογισμού οικονομικού έτους 2016 
του Ε.Ο.Π.Υ.Υ.» του Αναπληρωτή Υπουργού Υγείας. 

6) Την ανάγκη υπερωριακής απασχόλησης του προ¬ 
σωπικού του Ε.Ο.Π.Υ.Υ., προκειμένου να ανταποκριθούν 
οι υπηρεσίες μας στο αυξημένο έργο που θα προκύψει 
στον Πέμπτο χρόνο λειτουργίας του Οργανισμού που 
αφορά σε 9.500.000 ασφαλισμένους και στην αντιμε¬ 
τώπιση του συνόλου των οργανικών και άλλων προβλη¬ 
μάτων που θα προκόψουν: 

1. Από την ομογενοποίηση της λειτουργίας των εντασ¬ 
σόμενων φορέων (ΟΠΑΔ, ΙΚΑ, ΟΑΕΕ, ΟΓΑ, ΤΑΥΤΕΚΩ, 
ΟΙΚΟΣ ΝΑΥΤΟΥ, ΕΤΑΑ,). 

2. Από την εφαρμογή του Ενιαίου Κανονισμού Παρο¬ 
χών για το σύνολο των ασφαλισμένων. 


3. Από τον έλεγχο και την εκκαθάριση των λογαρια¬ 
σμών Υγειονομικής Περίθαλψης (Παροχών Υγείας και 
ασφαλισμένων). 

4. Από τον έλεγχο και εκκαθάριση των εκκρεμοτήτων 
που έχουν περιέλθει στον Ε.Ο.Π.Υ.Υ. από τους εντασ¬ 
σόμενους φορείς. 

5. Από την ένταξη στον Ε.Ο.Π.Υ.Υ. του συνόλου των 
υπηρεσιών των εντασσόμενων φορέων πανελλαδικά. 

6. Από την εφαρμογή των διατάξεων του Ν. 4238/2014 
και την οργανωτική ανασυγκρότηση του Ε.Ο.Π.Υ.Υ.. 

7. Από την ολοκλήρωση του ελέγχου των στοιχείων 
του προσωπικού μητρώου των υπαλλήλων μας. 

8. Από την συμπλήρωση των νέων πεδίων που προ¬ 
στέθηκαν στην εφαρμογή της απογραφής προσωπι¬ 
κού του Μητρώου Ανθρώπινου Δυναμικού Ελληνικού 
Δημοσίου. 

Σύμφωνα με το ισχύον νομοθετικό πλαίσιο, ο Ε.Ο.Π.Υ.Υ. 
καλείται να διεκπεραιώσει ένα γιγαντιαίο έργο, το οποίο 
το προσωπικό μας θα κληθεί να αντιμετωπίσει εκτός 
ωραρίου εργασίας προκειμένου να επιτευχθεί στο μέ¬ 
γιστο βαθμό η εύρυθμη λειτουργία του νεοσύστατου 
Οργανισμού μας. 

7) Το γεγονός ότι η δαπάνη που προκαλείται με την 
απόφαση αυτή ανέρχεται στο ποσό των 1.446.720,00 
€ ως μέγιστο και θα βαρύνει τον προϋπολογισμό του 
Ε.Ο.Π.Υ.Υ. έτους 2016 (ΚΑΕ 0261), αποφασίζει: 

Εγκρίνεται η καθιέρωση με αμοιβή υπερωριακής εργασίας 
των υπαλλήλων του Εθνικού Οργανισμού Παροχής Υπηρε¬ 
σιών Υγείας (Ε.Ο.Π.Υ.Υ.), για το έτος 2016 και συγκεκριμένα: 
για 1370 πανελλαδικά, για 328.800 ώρες, για εργασία που θα 
παρέχεται από Δευτέρα έως Παρασκευή μετά το πέρας του 
ωραρίου και μέχρι τις 22:00. Οι ως άνω ώρες υπερωριακής 
εργασίας δεν μπορεί να υπερβαίνουν τις εκατόν είκοσι 
(120) ανά υπάλληλο κατά το πρώτο εξάμηνο του έτους και 
άλλες εκατόν είκοσι (120) κατά το δεύτερο. 

Υπεύθυνοι για την παρακολούθηση και τον έλεγχο 
πραγματοποίησης της υπερωριακής απασχόλησης των 
υπαλλήλων ορίζονται οι αρμόδιοι προϊστάμενοι των 
οικείων τμημάτων και Διευθύνσεων του Ε.Ο.Π.Υ.Υ., οι 
οποίοι θα βεβαιώνουν ενυπόγραφα την εκτέλεση της 

υπερωριακής εργασίας. Η βεβαίωση αυτή αποτελεί 
προϋπόθεση για την καταβολή της υπερωριακής απο¬ 
ζημίωσης. 

Η κατανομή των ωρών στους υπαλλήλους θα γίνει με 
απόφαση του Αντιπροέδρου του Οργανισμού. 

Η απόφαση αυτή ισχύει από τη δημοσίευσή της στην 
Εφημερίδα της Κυβερνήσεως και μέχρι 31-12-2016. 


Η απόφαση αυτή να δημοσιευθεί στην Εφημερίδα της 
Κυβερνήσεως. 

Μαρούσι, 20 Ιανουάριου 2016 

Ο Πρόεδρος 
ΣΩΤΗΡΙΟΣ ΜΠΕΡΣΙΜΗΣ 

